**УГОВОР**

**У ПОСТУПКУ ЈАВНЕ НАБАВКЕ УСЛУГА**

**ИЗРАДА ПРОЈЕКТНО-ТЕХНИЧКЕ ДОКУМЕНТАЦИЈЕ ЗА ИЗГРАДЊУ КОМПЛЕКСА ГРАДСКИХ БАЗЕНА СА ИНФРАСТРУКТУРОМ**

закључен између:

1. **ОПШТИНСКА УПРАВА КЛАДОВО**, ул. Краља Александра бр. 35, Кладово, матични број 07213182, шифра делатности 8411, ПИБ 100697090 коју заступа начелник Душан Белић, (у даљем тексту: **Наручилац**).

и

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ из \_\_\_\_\_\_\_\_\_\_\_\_\_\_\_\_\_\_\_\_\_\_\_ ул.\_\_\_\_\_\_\_\_\_\_\_\_\_\_\_ бр.\_\_\_, који заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_, ПИБ:\_\_\_\_\_\_\_\_\_\_, МБ:\_\_\_\_\_\_\_\_\_\_, број рачуна \_\_\_\_\_\_\_\_\_\_\_\_\_\_\_\_\_\_ отворен у банци \_\_\_\_\_\_\_\_\_\_\_\_\_\_\_\_\_\_\_, даље: **Пројектант**.

Овим уговором потврђује се:

* да је Наручилац на основу Закона о јавним набавкама (“Сл.Гласник РС” бр.91/2019) спровео поступак јавне набавке услуга израде пројектно-техничке документације за изградњу Комплекса градских базена са инфраструктуром;
* да је у поступку јавне набавке Пројектант доставио Понуду број \_\_\_\_\_\_\_\_\_\_ од \_\_\_/\_\_\_.\_\_\_\_\_\_.године према захтевима конкурсне документације а која је саставни део уговора;
* да је Наручилац у складу са чланом 146.ЗЈН донео Одлуку о додели уговора број: \_\_\_\_\_\_\_\_\_\_\_\_\_\_ од \_\_\_/\_\_\_.\_\_\_\_\_. године којом је уговор доделио Пројектанту.

Члан 1.

Предмет уговора је регулисање међусобних права и обавеза у вези са јавном набавком израде пројектно-техничке документације за изградњу Комплекса градских базена са инфраструктуром;

Поптисивањем овог Уговора Пројектант се обавезује да за потребе Наручиоца изврши израду предметне пројектно-техничке документације према конкурсној документацији и понуди број \_\_\_\_ од \_\_\_ / \_\_\_.\_\_\_\_\_.године а која је саставни део Уговора.

Члан 2.

Вредност услуга који су предмет овог Уговора износи \_\_\_\_\_\_\_\_\_\_\_\_\_\_ динара без обрачунатог ПДВ-а, односно \_\_\_\_\_\_\_\_\_\_\_\_\_\_ динара са обрачунатим ПДВ-ом.

Изведене услуге Наручилац ће плаћати Пројектанту на основу уредно испостављених исправних региастрованих фактура, сукцесивно по окончању израде и предаје Наручиоцу у прописаној форми пројектно-техничке документације понаособ према следећој динамици:

* Аванс у висини од 30% уговорене вредности у року од 3 дана од дана увођења у посао од стране Наручиоца а након предаје банкарске гаранције за повраћај авансног плаћања.
* 40% уговорене вредности у року од 7 дана од дана добијања грађевинске дозволе/решења о одобрењу, односно од дана предаје Наручиоцу Пројекта за грађевинску дозволу (ПГД), Идејних пројеката (ИДП), уколико Наручилац одустане од прибављања грађевинске дозволе/решења о одобрењу.
* 30% уговорене вредности у року од 7 дана од дана предаје Наручиоцу Пројекта за извођење (ПЗИ).

Наручилац може у оправданим случајевима да оспори исплату дела фактуре и у том случају дужан је да плати неспорни део у наведеном року.

Наручилац задржава право да одустане од израде једног или више пројеката односно техничке документације који су предмет овог уговора у ком случају Пројектанту плаћа само израду оне техничке документације израђене по налозима Наручиоца и сразмерно вредности из понуде Пројектанта.

Члан 3.

Пројектант се обавезује да да даном закључења уговора а најкасније у року од 5 (пет) дана од дана закључења уговора преда Наручиоцу једну регистровану сопствену соло меницу **за повраћај авансног плаћања** којим овлашћује наручиоца да може безусловно и неопозиво, без протеста и трошкова, вансудски иницирати наплату у висини уговореног аванса односно у висини од 30% од уговореног износа без обрачунатог ПДВ-а, с роком важења 30 дана дужим од рока важења уговора. Наручилац ће наплатити меницу уколико Пројектант не буде оправдао исплаћени аванс односно уколико не буде извршавао своје уговорне обавезе у роковима и на начин предвиђен уговором о јавној набавци и конкурсном документацијом.

Пројектант се обавезује да даном закључења уговора а најкасније у року од 5 (пет) дана од дана закључења уговора преда Наручиоцу једну регистровану сопствену соло меницу за добро извршење посла којом овлашћује наручиоца да може безусловно и неопозиво, без протеста и трошкова, вансудски иницирати наплату у висини од 10% од уговореног износа без обрачунатог ПДВ-а, с роком важења 30 дана дужим од рока важења уговора. Наручилац ће наплатити меницу уколико Пројектант не буде извршавао своје уговорне обавезе у роковима и на начин предвиђен уговором о јавној набавци и конкурсном документацијом.

Члан 4.

Укупан рок за извршење услуге израде техничке документације износи \_\_\_\_ дана од чега:

* Рок за измене и израду Пројеката за грађевинску дозволу износи: \_\_\_ дана;
* Рок за израду Идејних решења износи: \_\_\_ дана;
* Рок за израду Идејних пројеката износи: \_\_\_ дана;
* Рок за израду Пројекта за извођење износи: \_\_\_\_ дана.

Члан 5.

Рокови за извршење услуге која је предмет јавне набавке почињу да теку од дана увођења у посао.

Под увођењем у посао подразумева се издавање писаног налога Пројектанту за започињање израде техничке документације, сваке понаособ након предаје средстава финансијског обезбеђења.

Члан 6.

Пројектант се потписивањем овог Уговора обавезује да:

* услуге који су предмет овог Уговора изврши у уговореном року и квалитетно;
* се придржава прописа и стандарда за ову врсту услуга а поштујући пројектни задатак;
* да достави техничку документацију на начин предвиђен конкурсном документацијом;
* да прихвати евентуалне измене уговора у складу са овим уговором и ЗЈН.

Члан 7.

Наручилац је дужан да:

* уведе Пројектанта у посао издавањем писаних налога;
* достави Пројектанту расположиву пројектно-техничку документацију;
* врши контролу квалитета извршене услуге;
* уредно плаћа извршене услуге у року и на начин дефинисан овим уговором.

Члан 8.

Рок за израду техничке документације из овог Уговора може се продужити у следећим случајевима:

1. Природни догађаји (пожар, поплава, земљотрес, изузетно лоше време неуобичајено за годишње доба и место извођења радова);
2. Мере предвиђене актима надлежних органа;
3. Отежани услови рада изазвани мерама Владе Републике Србије или другог државног органа или локалне самоуправе на територији седишта Наручиоца или Пројектанта у смислу мера за спречавање ширења, ублажавње последица и контролу епидемије вируса ковид-19 или евентуално других вируса;
4. Пробијање рокова Наручиоца у исплати уговореног износа.

Рок за израду техничке документације може се продужити и из других оправданих разлога на које Пројектант није могао да утиче а уз сагласност Наручиоца.

Пројектант је дужан да захтев за продужење рока поднесе Наручиоцу чим сазна за разлог због кога се рок може продужити а најкасније када утврди да основ за продужење рока утиче на рок за завршетак израде техничке документације.

Члан 9.

Наручилац може дозволити измену уговора услед непредвиђених околности, промене уговорне стране или повећања обима набавке као и у случају замене подизвођача, у смислу одредби чланова 158.-161. Закона о јавним набавкама.

Члан 10.

У случају прекорачења појединачног рока за израду пројектно-техничке документације из члана 6. овог Уговора а који је настао кривицом Пројектанта, исти се обавезује да плаћа уговорну казну у висини од 0.5% дневно од укупне цене услуга, за сваки дан прекорачења рока.

У случају да је за Наручиоца настала штета због неизвршења или доцње или несавесног или неквалитетног или делимичног извршења, а која превазилази вредност уговорне казне, Наручилац има право да захтева и накнаду штете.

У случају прекорачења појединачног рока за више од 3% за израду пројектно-техничке документације, Наручилац има право да наплати наплати банкарску гаранцију за повраћај авансног плаћања као и меницу за добро извршење посла и раскине уговор о јавној набавци.

Члан 11.

Уговорне стране имају право на раскид Уговора у случају неиспуњења уговорних обавеза друге уговорне стране као и у другим случајевима предвиђеним одредбама Закона о јавним набавкама и Закона о облигационим односима.

О својој намери да раскине Уговор, уговорна страна је дужна да писаним путем обавести другу уговорну страну.

Уговор ће се сматрати раскинутим протеком рока од 5 дана од дана пријема писане изјаве о раскиду уговора.

Члан 12.

Уговорне стране су сагласне да се на њихова међусобна права, обавезе и одговорности као и за све оно што није уређено одредбама овог уговора сходно примењују одредбе Закона о облигационим односима.

Члан 13.

Уговорне стране ће сва спорна питања у вези са применом овог Уговора решавати споразумно а ако то не буде могуће утврђује се надлежност стварно надлежног суда у Зајечару.

Члан 14.

Овај Уговор је сачињен у 5 (пет) истоветних примерака од којих Наручилац задржава 3 (три) примерка а Пројектант 2 (два) примерка.

**ПРОЈЕКТАНТ НАРУЧИЛАЦ**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_